
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2026 M. VASARIO 20 D. SPRENDIMO NR. TS-36 „DĖL KĖDAINIŲ RAJONO SAVIVALDYBĖS 
2026–2028  METŲ BIUDŽETO PATVIRTINIMO“  PAKEITIMO

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081]2026 m. rugsėjo 16 d. Nr. SP-198  
Kėdainiai

Kėdainių rajono savivaldybės taryba  n u s p r e n d ž i a:
Pakeisti Kėdainių rajono savivaldybės tarybos 2026 m. vasario 20 d. sprendimą Nr. TS-36 „Dėl Kėdainių rajono savivaldybės 2026–2028  metų biudžeto patvirtinimo“:
[bookmark: _Hlk214023955][bookmark: _Hlk214024030]1. Pakeisti 1.1 papunktį ir jį išdėstyti taip:
„1.1. 2026 metams – 122 457,3 tūkst. Eur ir jų paskirstymą pagal pajamų rūšis, finansinių įsipareigojimų prisiėmimą (skolinimąsi) ‒ 4 375,2 tūkst. Eur, metų pradžios lėšų likutį – 7 448,0 tūkst. Eur (1 priedas). Iš jų  ̶  iš biudžeto išlaikomų įstaigų 2026 metų pajamas už prekes ir paslaugas – 3 322,6 tūkst. Eur (2 priedas).“
[bookmark: _Hlk214024055]2. Pakeisti 1 priedą ir jį išdėstyti nauja redakcija (pridedama).
3. Pakeisti 2 priedą ir jį išdėstyti nauja redakcija (pridedama).
4. Pakeisti 2.1 papunktį ir jį išdėstyti taip:
„2.1. 2026 metams – 134 280,5 tūkst. Eur ir jų paskirstymą Savivaldybės administracijai ir (ar) Savivaldybės administracijos struktūriniams padaliniams ar Savivaldybės biudžetinėms įstaigoms programoms vykdyti (3 priedas);“
[bookmark: _Hlk201050172]5. Pakeisti 3 priedą ir jį išdėstyti nauja redakcija (pridedama).
6. Pakeisti 3 papunktį ir jį išdėstyti taip:
[bookmark: _Hlk221534663]„3. Kėdainių rajono savivaldybės aplinkos apsaugos rėmimo specialiosios programos    2026 metų priemonių sąmatą – 739,3 tūkst. Eur (4 priedas).“
7. Pakeisti 4 priedą ir jį išdėstyti nauja redakcija (pridedama).

AIŠKINAMASIS RAŠTAS

Kėdainiai

Parengto sprendimo projekto tikslai: pakeisti rajono savivaldybės 2026 m. biudžetą.
Sprendimo projekto esmė: vadovaujantis teisės aktais, Kėdainių rajono savivaldybės biudžeto pajamos bendra suma didinamos 1 729,2  tūkst. Eur: 
Dotacija savivaldybėms iš Europos Sąjungos, kitos tarptautinės finansinės paramos ir bendrojo finansavimo lėšų mažėja 318,0 tūkst. Eur.
Projektų lėšos perskirstomos atsižvelgiant į projektų veiklų įgyvendinimą, jų įgyvendinimo spartą. Taip pat lėšos perskirstomos projekto įgyvendinimo laikotarpiu pagal pasirašytas projektavimo, ekspertizių, rangos darbų sutartis, bei perkeliama į 2027 m., kai išlaidų 2026 m. nebus patirta. 
Speciali tikslinė dotacija funkcijoms vykdyti mažėja 54,3 tūkst. Eur:
socialinei paramai mokiniams mažėja 56,3 tūkst. Eur.
Asignavimai mažinami Savivaldybės administracijai, atsižvelgus į faktinį lėšų panaudojimą, nes mokiniai gaunantys nemokamą maitinimą, nelankė ugdymo įstaigų planuotą dienų skaičių, taip pat kompensuota 17,6 tūkst. Eur už suteiktą socialinę paramą mokiniams ukrainiečiams;
būsto nuomos ar išperkamosios būsto nuomos mokesčių dalies kompensacijoms didėja 2,0 tūkst. Eur. 
Asignavimai didinami Savivaldybės administracijai, Lietuvos Respublikos Seimui patvirtinus naują būsto nuomos mokesčio dalies kompensacijos apskaičiavimo metodiką, atsižvelgta į faktinį lėšų panaudojimą.
Valstybės biudžeto lėšų dotacija didėja 1 973,7 tūkst. Eur:
Didėja 1 953,3 tūkst. Eur: 
akredituotai socialinei reabilitacijai asmenims su negalia bendruomenėje organizuoti, teikti ir administruoti  ̶  0,8 tūkst. Eur;
kompensuoti Savivaldybės administracijai išlaidas, patirtas teikiant specialiąsias socialines paslaugas (vaikų dienos socialinę priežiūrą) užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje  ̶  1,2 tūkst. Eur;
kompensuoti išlaidas patirtas teikiant paramą būstui išsinuomoti pagal Lietuvos Respublikos paramos būstui įsigyti ar išsinuomoti įstatymą užsieniečiams, pasitraukusiems iš Ukrainos dėl Rusijos federacijos karinės agresijos,  ̶  4,0 tūkst. Eur; 
kompensuoti išlaidas, patirtas teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje,  ̶ 7,7 tūkst. Eur;
kompensuoti išlaidas, patirtas teikiant piniginę socialinę paramą, vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje,  ̶  32,6 tūkst. Eur;
lėšoms, skirtoms užtikrinti Lietuvos Respublikos piniginės socialinės paramos nepasiturintiems gyventojams įstatymo įgyvendinimą,  ̶  544,7 tūkst. Eur;
savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimui ir atnaujinimui  ̶  13,5 tūkst. Eur;
projektui „Kėdainių miesto viešosios infrastruktūros, svarbios verslui, atnaujinimas ir plėtra“ įgyvendinti  ̶  1 291,2 tūkst. Eur
projektams įgyvendinti  ̶  98,4 tūkst. Eur: gydytojų rezidentų praktinio mokymo modeliui, „Antimikrobinio atsparumo valdymo plėtojimas“, Vinco Svirskio ir Mato Gurskio kryžių restauravimui Kėdainių krašto muziejaus ekspozicijai, „Radviliada 2026“, „Czeslawo Miloszo festivalis 2026“, „Kūrybinio rašymo savaitė su rašytoju bibliotekoje“, „(Pra) kalbinti Mikalojų Daukšą ir raštijos istoriją“, „Keramikos edukacinės dirbtuvės „Radvilų ženklai molyje““ ir „Kėdainių krašto dainų rinktinė“.  
Mažėja 20,4 tūkst. Eur: asmeninei pagalbai teikti ir administruoti  ̶  20,4 tūkst. Eur (atsižvelgta į faktinį asmeninę pagalbą gaunančių asmenų skaičių).
Asignavimai perskirstomi Kėdainių rajono savivaldybės administracijai. Papildomos lėšos skiriamos rajono švietimo įstaigų personalo optimizavimui ir atnaujinimui.
Surinkus daugiau mokesčio už aplinkos teršimą (101,0 tūkst. Eur) ir mokesčio už valstybinius gamtos išteklius (8,0 tūkst. Eur), tikslinama Aplinkos apsaugos rėmimo specialiosios programos priemonių sąmata. Lėšos skiriamos: namų ūkiuose susidariusio asbesto atliekų tvarkymui, komunalinių atliekų surinkimo konteinerių aikštelėms įrengti, bešeimininkių padangų sutvarkymo darbams, medžių šalinimui, daugiametėms gėlėms įsigyti.
Atsižvelgus į Kėdainių r. Dotnuvos pagrindinės mokyklos, Kėdainių kultūros centro, Josvainių kultūros centro, Kėdainių krašto muziejaus direktorių prašymus, surinkus daugiau nei planuota pajamų bei vadovaujantis Kėdainių rajono savivaldybės tarybos sprendimais nuo 2026 m. rugsėjo 1 d. reorganizuoti Kėdainių Surviliškio Vinco Svirskio pagrindinę mokyklą, ją prijungiant prie Kėdainių r. Akademijos gimnazijos, Kėdainių r. Vilainių mokyklą-darželį  „Obelėlė“ prijungiant prie Kėdainių Senamiesčio progimnazijos, taip pat pakeitus Kėdainių r. Josvainių gimnazijos bei Šėtos socialinio ir ugdymo centro pavadinimus ir patvirtinus jų nuostatus, tikslinami šių įstaigų ir Kėdainių r. Šėtos  gimnazijos asignavimai pagal reikiamus finansavimo šaltinius. Taip pat didinamas 2026 m. pajamų planas ir asignavimai už prekes ir paslaugas 18,8 tūkst. Eur. 
Tikslinant Strateginį veiklos planą ir vertinant Savivaldybės biudžeto lėšų (SB) poreikį, papildomų asignavimų poreikis siekė apie 387,0 tūkst. Eur. Atlikus veiklos plano vykdymo stebėseną, įvertinus faktinę priemonių įgyvendinimo eigą, viešųjų pirkimų rezultatus bei faktinį lėšų panaudojimą, buvo atliktas biudžeto lėšų perskirstymas tarp priemonių. Optimizavus lėšų paskirstymą, SB lėšų poreikis buvo subalansuotas vidaus ištekliais, t. y. 387,0 tūkst. Eur poreikis buvo padengtas perskirstant esamas biudžeto lėšas.
Lėšų poreikis (jeigu sprendimui įgyvendinti reikalingos lėšos): Nėra.
Laukiami rezultatai: Tinkamas tikslinės paskirties lėšų paskirstymas ir panaudojimas.

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Biudžeto ir finansų skyriaus vedėja		                                     Jolanta Sakavičienė

